b'\n_START_ARTICLE_\nMotor na \xc5\xbearilno sve\xc4\x8dko\n_START_PARAGRAPH_\nMotor na \xc5\xbearilno sve\xc4\x8dko (\xc5\xbearilni motor) (ang. Hot bulb engine ali heavy oil engine) je vrsta batnega motorja z notranjim zgorevanjem. Pri tem motorju vro\xc4\x8da \xc5\xbearilna sve\xc4\x8dka v\xc5\xbege me\xc5\xa1anico gorivo/zrak. Ve\xc4\x8dina te vrste motorjev je dvotaktnih in delujejo pri nizkih obratih (do 500 rpm), po navadi imajo samo en bat.Obstajajo pa tudi \xc5\xa1tiritaktni._NEWLINE_Koncept je predlo\xc5\xbeil agle\xc5\xa1ki izumitelj Herbert Akroyd Stuart ob koncu 19. stoletja. Prve prototipe so izdelali leta 1886, serijska proizvodnja se je za\xc4\x8dela leta 1891 pri podjetju Richard Hornsby & Sons kot Hornsby-Akroyd oil engine (pod licenco)._NEWLINE_Kompresijsko razmerje teh motorjev je sorazmerno nizko med 3-5:1, dizelski motorji imajo kompresijo 15-20:1. Izkoristek je okrog 12%._NEWLINE_\xc5\xbdarilne motorje so uporabljali na traktorjih, valjarjih in za pogon elekri\xc4\x8dnih generatorjev._NEWLINE_Podobni \xc5\xbearilni motorji se uporabljajo v modelarstvu za pogon majhnih letal ali helikopterjev.'